CELEX: 62009CN0204
Language: bg
Date: 2009-06-08 00:00:00
Title: Дело C-204/09: Преюдициално запитване, отправено от Bundesverwaltungsgericht (Германия) на 8 юни 2009 г. — Flachglas Torgau GmbH/Федерална република Германия

15.8.2009   
            
            
               BG
            
            
               Официален вестник на Европейския съюз
            
            
               C 193/11
            
         Преюдициално запитване, отправено от Bundesverwaltungsgericht (Германия) на 8 юни 2009 г. — Flachglas Torgau GmbH/Федерална република Германия
   (Дело C-204/09)
   2009/C 193/14
   Език на производството: немски
   
      Запитваща юрисдикция
   
   Bundesverwaltungsgericht
   
      Страни в главното производство
   
   
      Жалбоподател: Flachglas Torgau GmbH
   
      Ответник: Федерална република Германия
   
      Преюдициални въпроси
   
   
               1.
            
            
               
                           а)
                        
                        
                           Трябва ли член 2, параграф 2, второ изречение от Директива 2003/4/ЕО на Европейския парламент и на Съвета от 28 януари 2003 година относно обществения достъп до информация за околната среда и за отмяна на Директива 90/313/ЕИО на Съвета (1) да се тълкува в смисъл, че в качество на законодателен орган действат само органите и институциите, които съгласно правото на държавата-членка трябва да вземат крайното (задължително) решение в законодателния процес, или в качество на законодателен орган действат и органите и институциите, на които правото на държавата-членка е предоставило правомощия и право на участие в законодателния процес, по-конкретно правото да внасят проектозакони и да дават становище по такива проектозакони?
                        
                     
                           б)
                        
                        
                           Могат ли държавите-членки да предвидят, че органи или институции в качеството си на съдебен или законодателен орган могат да бъдат изключени от понятието „публична власт“ само ако към момента на приемане на Директива 2003/4/ЕО на Европейския парламент и на Съвета от 28 януари 2003 година относно обществения достъп до информация за околната среда и за отмяна на Директива 90/313/ЕИО на Съвета в конституционните им разпоредби не е предвидена процедура по преразглеждане по смисъла на член 6 от Директивата?
                        
                     
                           в)
                        
                        
                           Изключени ли са органите или институциите, които действат в качеството си на законодателен орган, от обхвата на понятието „публична власт“ само до приключване на законодателния процес?
                        
                     
         
               2.
            
            
               
                           а)
                        
                        
                           Предвидена ли е със закон поверителността на дейностите по смисъла на член 4, параграф 2, първо изречение, буква а) от Директива 2003/4/ЕО на Европейския парламент и на Съвета от 28 януари 2003 година относно обществения достъп до информация за околната среда и за отмяна на Директива 90/313/ЕИО на Съвета, когато в приетите с оглед транспонирането на Директива 2003/4 разпоредби на националното право по общ начин е предвидено, че искането за достъп до информация за околната среда трябва да бъде отхвърлено, ако разкриването на информация би засегнало поверителността на дейностите на административните власти, които имат задължение за уведомяване, или поверителността на тези дейности трябва да бъде предвидена със специална законова разпоредба?
                        
                     
                           б)
                        
                        
                           Предвидена ли е със закон поверителността на дейностите по смисъла на член 4, параграф 2, първо изречение, буква а) от Директива 2003/4/ЕО на Европейския парламент и на Съвета от 28 януари 2003 година относно обществения достъп до информация за околната среда и за отмяна на Директива 90/313/ЕИО на Съвета, когато от общ неписан принцип на националното право следва, че административните процедури на публичните власти нямат публичен характер?
                        
                     
         
      (1)  ОВ L 41, стр. 26; Специално издание на български език, 2007 г., глава 15, том 9, стр. 200.